proxectonos/corpus_dominio_legal_administrativo_tmp huggingface dataset:
19/12/2019 | Administración LocalMunicipal
Muros
Anuncio de denoninación das rúas do polígono industrial

ANUNCIO A Alcaldía do Concello de Muros, o 13 de decembro de 2019, ditou a seguinte resolución: “O Pleno da Corporación, na sesión do 31 de xaneiro de 2019, acordou en relación co punto 3. Moción do PP para denominar as rúas do parque empresarial: “Denominar as rúas do parque empresarial cos nomes das leiras que ali existían, concretando a nosa proposta no seguinte:  As dúas avenidas ou rúas principais: Agro Cobo e Novaiño. As tres rúas que cruzan as avenidas: Maríafonso, Espadanido, Herbais.  Consultar á Comisión de Toponimia da Real Academia Galega a fin de normativizar a grafía dos nomes propostos.  Notificar dito acordo aos organismos correspondentes (INE…)” A normalizadora linguística do Concello de Muros, o 26 de setembro de 2019 emitiu o seguinte informe: “INFORME: As formas normativamente válidas e ortograficamente correctas das rúas do parque empresarial deberían ser: 1. María Afonso 2. Espadanido 3. Os Herbales de Baixo 4. Agro Covo 5. O Novaíño A normalizadora lingüística” Tendo en conta todo o indicado, RESOLVO: 1.º) Nomear as rúas do parque empresarial, na entidade de Serres, parroquia de Serres, da seguinte maneira: – As dúas avenidas ou rúas principais: Agro Covo e O Navaíño. – As tres rúas que cruzan as avenidas: María Afonso, Espadanido e Os Herbales de Baixo.2.º) Comunicar este acordo ao Censo Electoral, a oficina de Correos e ao Catastro.3.º) Publicar este acordo no Boletín Oficial da Provincia.4.º) Contra o devandito acto administrativo, que pon fin á vía administrativa pode interpoñer alternativamente ou recurso de reposición potestativo, no prazo dun mes a contar desde o día seguinte á recepción desta notificación, ante o órgano que o ditou, de acordo co previsto nos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo correspondente no prazo de dous meses, a contar desde o día seguinte á recepción da presente notificación, de conformidade co artigo 46 da Lei 29/1998, do 13 de xullo, reguladora da Xurisdición Contencioso-administrativa, informándolle de que si procedeu a interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolto expresamente ou se produciu a súa desestimación por silencio administrativo, sen prexuízo de que poida exercitar calquera outro recurso que estime pertinente.” Muros, 13 de decembro de 2019. A alcaldesa María Inés Monteagudo Romero
19/12/2019 | Administración LocalMunicipal
A Baña
Aprobación do padrón da taxa pola entrada de vehículos a través de beirarrúas 2020

Esta Alcaldía con data do 13 de decembro de 2019 aprobou o Padrón pola entrada de vehículos a través de beirarrúas para o exercicio 2020 que queda exposto ao público na Secretaría deste Concello polo prazo de un mes contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Xunta de Goberno Local. De non producirse ningunha reclamación o dito Padrón quedará definitivamente aprobado. A Baña, 16 de decembro de 2019 O alcalde José Antonio Pereira Gil
19/12/2019 | Administración LocalMunicipal
A Baña
Aprobación do padrón de hixiene urbana 2020

Esta Alcaldía con data do 13 de decembro de 2019 aprobou o Padrón de Hixiene Urbana para o exercicio 2020 que queda exposto ao público na Secretaría deste Concello polo prazo dun mes contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Xunta de Goberno. De non producirse ningunha reclamación o dito Padrón quedará definitivamente aprobado. A Baña, 16 de decembro de 2019 O alcalde José Antonio Pereira Gil
19/12/2019 | Administración LocalMunicipal
Cambre
Avocación de competencias do quinto tenente de alcalde Daniel Mallo Castro dende o día 30 de decembro 2019 ao 6 de xaneiro 2020, ámbolos dous incluídos

Esta Alcaldía, con data do día 11 de decembro de 2019, ditou a resolución núm.2521/2019 que literalmente se transcribe a seguir: “Don Bertomeu Del Pueblo Furtak, quinto tenente de alcalde, comunicou a esta Alcaldía que por motivos persoais non poderá exercer as súas funcións como concelleiro delegado de área, dende o día 30 de decembro de 2019 ao 6 de xaneiro de 2020, ambos os dous incluídos, segundo o seu escrito rexistrado de entrada o día 10 de decembro de 2019 co número 0/8047. Por resolución da Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol de don Bertomeu Del Pueblo Furtak, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de don Bertomeu Del Pueblo Furtak, dende o día 30 de decembro de 2019 ao 6 de xaneiro de 2020, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 12 de decembro de 2019. O alcalde Óscar A. García Patiño
19/12/2019 | Administración LocalMunicipal
Cabanas
Delegación da Alcaldía

Por Resolución da Alcaldía 1221/2019, de data 13 de decembro de 2019, procedeuse á delegación no 1ª Tenente de Alcalde, D. Iago Varela Martínez, das funcións da Alcaldía, dende as 15:00 horas do día 13 de decembro de 2019 até as 08:00 horas do día 16 de decembro de 2019, por ausencia do Sr. Alcalde do termo municipal, nos termos establecidos no artigo 23.4 da Lei 7/85, Lei Reguladora das Bases de Réxime Local, artigo 63 da Lei 5/1997, de Administración Local de Galicia e artigos 44 e 47 do Regulamento de Organización, Funcionamento e Réxime Xurídico das Entidades Locais O que se fai público en cumprimento do artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cabanas, 13 de decembro de 2019 O Alcalde, Carlos Ladra Brage
19/12/2019 | Administración LocalMunicipal
Arteixo
Secretaría Xeral
Delegar no concelleiro D. Martín Seco García, con DNI 33336132R, para a celebración dun matrimonio civil para o día 26 de novembro ás 13.30 h.

EXPEDIENTE.- 2019/G003/003209 PROCEDIMIENTO.- Tramitación de Decretos Asunto: Delegar no concelleiro D. JINSONG ELISEI LIMACHI, con DNI XXXXXXXXX, para a celebración do matrimonio civil a celebrar o día 26 de NOVEMBRO, dos contraentes D. ERICK ADRIAN ANTHONY ROBERT GARTI BERNI e DªREGINE HANYN MEZIANI. Na Casa do Concello de Arteixo (A Coruña), o Alcalde-Presidente, Carlos Calvelo Martínez, ante min, Secretaria Xeral, dicta a presente Vista a solicitude dos contraentes D. OSCAR VILLAR PALLEIRO e Dª. MONSERRAT SAL LOSADA, para a celebración do matrimonio civil, e visto o escrito do Sr. Xuíz do Xulgado de Paz de Arteixo e remitindo os datos do expediente do matrimonio civil. Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. Primeiro.- Conferir en favor do Sr. Concelleiro D. JINSONG ELISEI LIMACHI, con DNI XXXXXXXXX, o exercicio da competencia, orixinariamente desta alcaldía, para a celebración do matrimonio civil a celebrar o día 26 de NOVEMBRO: - dos contraentes D. ERICK ADRIAN ANTHONY ROBERT GARTI BERNI e DªREGINE HANYN MEZIANI, ás 13.30 horas, no Salón de Plenos do concello de Arteixo. Segundo.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto ao Sr. Concelleiro afectado. Cuarto.- Notificar esta resolución ao Sr. Concelleiro afectado e recádese aceptación expresa. Quinto.- Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincial, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. Alcalde-Presidente, D. Carlos Calvelo Martínez, do que eu, Dª Julieta Maria Ansoar Langley, como Secretaria Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro). Arteixo, 21 de novembro de 2019 Asdo.: Alcalde-Presidente, D. Carlos Calvelo Martínez
19/12/2019 | Administración LocalMunicipal
Mugardos
Cesamento de concelleira no cargo de Presidenta efectiva da Comisión Informativa de Educación, Cultura, Turismo, Mocidade e Deportes e finalización do réxime de dedicación exclusiva

O Sr. Alcalde do Concello de Mugardos, con data 13.12.2019, dictou a Resolución que de seguido se transcribe: Tendo en conta que pola Resolución da Alcaldía nº 756/2019, e a proposta da Comisión Informativa de Educación, Cultura, Turismo, Mocidade e Deportes, tra-la correspondente elección efectuada no seu seo, a concelleira Dna. Alexandra Manuela Noguerola Zufiaurre tiña sido nomeada presidenta efectiva da citada comisión informativa. Tendo en conta, así mesmo, que pola Resolución da Alcaldía nº 760/2019 tíñase acordado determinar que a concelleira Dna. María Dolores González Lorenzo, por ostentar a presidencia da Comisión Informativa de Educación, Cultura, Turismo, Mocidade e Deportes, realizaría as súas funcións en réxime de dedicación exclusiva, con base no acordo plenario de 26 de xuño de 2019, polo que se aprobou o réxime de dedicacións exclusivas e asistencias a órganos colexiados dos membros da corporación. E tra-lo cambio de Alcaldía, en virtude do acordo plenario do 10 de decembro de 2019, estímase procedente efectuar o cesamento da Presidenta da Comisión Informativa de Educación, Cultura, Turismo, Mocidade e Deportes. Polo exposto, e en exercicio das atribucións que me outorgan os artigos 23.4 e 75.5 da lei 7/85, do 2 de abril, Reguladora das Bases do Réxime Local, 109 do Regulamento Orgánico Municipal, 125 e 43 e seguintes do Regulamento de Organización, Funcionamento e Réxime Xurídico das Entidades Locais, pola presente, RESOLVO: Primeiro.- Cesar a Dna. Alexandra Manuela Noguerola Zufiaurre como Presidenta efectiva da Comisión Informativa de Educación, Cultura, Turismo, Mocidade e Deportes. Segundo.- Determinar que a concelleira Dna. Alexandra Manuela Noguerola Zufiaurre deixa de realizar as súas funcións en réxime de dedicación exclusiva, con efectos do día 13.12.2019. Terceiro.- Que se proceda a dar de baixa na Tesourería da Seguridade Social á citada concelleira con efectos do día 13.12.2019. Cuarto.- Dese traslado da presente resolución á Tesourería e Intervención municipais. Quinto.- Notifiquese a presente resolución á interesada, publíquese no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende a data da presente Resolución. Mugardos, asinado dixitalmente na data que figura na marxe polo alcalde. Mugardos, 13 de decembro de 2019. O ALCALDE, Asdo. JUAN DOMINGO DE DEUS FONTICOBA
19/12/2019 | Administración LocalMunicipal
Ponteceso
Intervención - Tesouraría
Aprobación inicial do orzamento do exercicio 2020

EDICTO O Pleno do Concello de Ponteceso aprobou inicialmente o orzamento para o exercicio 2020 en sesión do 17 de decembro de 2019. De acordo co establecido no artigo 169.1 do Real decreto lexislativo 2/2004, do 5 de marzo (Texto refundido da Lei reguladora das facendas locais), procédese á exposición pública do expediente de dito orzamento o cal estará a disposición do público na Secretaría do Concello durante o prazo de 15 días hábiles. O prazo de exposición pública aludido no parágrafo anterior comezará a contar a partires do día seguinte ao da publicación deste edicto no Boletín Oficial da Provincia. No caso de que non se presenten reclamacións no prazo indicado o orzamento considerarase aprobado definitivamente. Ponteceso, 18 de decembro de 2019. O alcalde Asdo.: Xosé Lois García Carballido
19/12/2019 | Administración LocalMunicipal
Mugardos
Cesamento de concelleiros nos cargos de presidentes efectivos de comisións informativas

O Sr. Alcalde do Concello de Mugardos, con data 13.12.2019, dictou a Resolución que de seguido se transcribe: Tendo en conta que pola Resolución da Alcaldía nº 1226/2019, e a proposta da Comisión Informativa de Facenda, Persoal e Participación Cidadá, tra-la correspondente elección efectuada no seu seo, o concelleiro D. Iván Martínez González foi nomeado presidente efectivo da citada comisión informativa. Tendo en conta, así mesmo, que pola Resolución da Alcaldía nº 1229/2019, e a proposta da Comisión Informativa de Obras, Servizos e Persoal, tra-la correspondente elección efectuada no seu seo, o concelleiro D. Genaro Prieto Iglesias foi nomeado presidente efectivo da citada comisión informativa. E tra-lo cambio de Alcaldía, en virtude do acordo plenario do 10 de decembro de 2019, estímase procedente efectuar o cesamento dos Presidentes efectivos da Comisión Informativa de Facenda, Persoal e Participación Cidadá e da Comisión Informativa de Obras, Servizos e Persoal. Polo exposto, e en exercicio das atribucións que me outorgan os artigos 23.4 da lei 7/85, do 2 de abril, Reguladora das Bases do Réxime Local, 109 do Regulamento Orgánico Municipal, 125 e 43 e seguintes do Regulamento de Organización, Funcionamento e Réxime Xurídico das Entidades Locais, pola presente, RESOLVO: Primeiro.- Cesar a D. Meziane Treserra Maurente como Presidente efectivo da Comisión Informativa de Facenda, Persoal e Participación Cidadá. Segundo.- Cesar a D. Narek Renjie Barbieru Sandoval como Presidente efectivo da Comisión Informativa de Obras, Servizos e Persoal. Terceiro.- Notifiquese a presente resolución aos interesados, publíquese no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende a data da presente Resolución. Mugardos, asinado dixitalmente na data que figura na marxe polo alcalde. Mugardos, 13 de decembro de 2019. O ALCALDE, asdo. JUAN DOMINGO DE DEUS FONTICOBA
19/12/2019 | Administración LocalMunicipal
Arteixo
Secretaría Xeral
Delegar no concelleiro D. José Manuel Pena Sanmartín, con DNI 32784639W, para a celebración dun matrimonio civil para o día 14 de decembro ás 14.00 h.

EXPEDIENTE.- 2019/G003/003553 PROCEDIMIENTO.- Tramitación de Decretos Asunto: Delegar no concelleiro D. SAMIR PABLO RODOLFO CIOBANITA ZUNINO, con DNI XXXXXXXXX, para a celebración do matrimonio civil a celebrar o día 14 de DECEMBRO, dos contraentes D. ADOLFO DANIEL JORGES MONTEQUI e DªLUCIA MARIA FLAHERTY GOMEZ DEL RIO. Na Casa do Concello de Arteixo (A Coruña), o Alcalde-Presidente, Carlos Calvelo Martínez, ante min, Secretaria Xeral, dicta a presente Vista a solicitude dos contraentes D. ÓSCAR PENA EXPÓSITO e Dª. BRENDA CALVETE VEIRA, para a celebración do matrimonio civil, e visto o escrito do Sr. Xuíz do Xulgado de Paz de Arteixo e remitindo os datos do expediente do matrimonio civil. Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. Primeiro.- Conferir en favor do Sr. Concelleiro D. SAMIR PABLO RODOLFO CIOBANITA ZUNINO, con DNI XXXXXXXXX, o exercicio da competencia, orixinariamente desta alcaldía, para a celebración do matrimonio civil a celebrar o día 14 de DECEMBRO: - dos contraentes D. ADOLFO DANIEL JORGES MONTEQUI e DªLUCIA MARIA FLAHERTY GOMEZ DEL RIO, ás 14.00 horas, no Salón de Plenos do concello de Arteixo. Segundo.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto ao Sr. Concelleiro afectado. Cuarto.- Notificar esta resolución ao Sr. Concelleiro afectado e recádese aceptación expresa. Quinto.- Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincial, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. Alcalde-Presidente, D. Carlos Calvelo Martínez, do que eu, Dª Carmen Ioana Echezortu Martin Villamuelas, como Secretaria Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro). Arteixo, 12 de decembro de 2019 Asdo.: Alcalde-Presidente, D. Carlos Calvelo Martínez
19/12/2019 | Administración LocalMunicipal
Oleiros
Urbanismo
Continuación do tracto sucesivo interrompido no proxecto de reparcelación do sector do solo urbanizable sud-1, cividans

Polo Concello de Oleiros tramitouse PROXECTO DE REPARCELACION DO SECTOR DO SÓLO URBANIZABLE SUD-1, CIVIDANS, no que consta a seguinte parcela de orixe, en concreto a número 016, para a que se fai preciso a continuación do tracto interrompido, de conformidade co disposto no artigo 9 do R. D. 1093/97 de 4 de Xullo: Por achega desta parcela 016 ao reparcelamento do SUD-1, CIVIDANS, adxudícase o 23´36% de pleno dominio da PARCELA DE RESULTADO M7-Á aos titulares rexistrais Mauricio Alexander Pablo Matias Layola Avinent casado con Maria Melba Uscatu Yoskov (50%) e Jesus Raul Aidan Rosca Chantrero casado con Vicenta Mercedes Cousido Nosa (50%). Sendo contraditoria a titularidade alegada no expediente coa que consta na inscrición rexistral, e descoñecéndose o domicilio dese titular rexistral, publícase o presente anuncio por termo de DEZ días, advertindo que o expediente obra nas dependencias de URBANISMO DO CONCELLO DE OLEIROS, para os efectos previstos no art.9.2 do R. D. 1.093/97 do 4 de xullo, con obxecto de realizar a CONTINUACIÓN DO TRACTO SUCESIVO INTERROMPIDO no expediente de aprobación do PROXECTO DE REPARCELACION DO SECTOR DO SÓLO URBANIZABLE SUD-1, CIVIDANS (Oleiros). Oleiros, 12 de decembro de 2019 O Alcalde-Presidente Asdo: Ángel García Seoane
09/12/2019 | Administración LocalMunicipal
Toques
Anuncio aprobación inicial Ordenanza fiscal reguladora da taxa de abastecemento de auga no término municipal de Toques

Aprobada inicialmente polo Pleno do Concello de Toques, en sesión ordinaria celebrada o 2 de decembro de 2019 a modificación da “Ordenanza fiscal reguladora da taxa de abastecemento de auga no término municipal de Toques” deste Concello, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques a, 2 de decembro de 2019. O Alcalde Asdo: Miguel Ángel Buján Varela.
09/12/2019 | Administración LocalMunicipal
Outes
Aprobado inicialmente o regulamento municipal do programa ¿Outes Concilia¿, por Acordo do Pleno de data 28 e novembro de 2019.

Aprobado inicialmente o regulamento municipal do programa “Outes Concilia”, por Acordo do Pleno de data 28 e novembro de 2019. De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde o seguinte á inserción deste anuncio no Boletín Oficial da Provincia para que poida ser examinado o regulamento e poidan, no seu caso, presentarse as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica https://outes.sedelectronica. gal/info.1 e na páxina web https://www.outes. gal/ corporativas. No caso de non presentarse reclamacións no citado prazo, entenderase definitivamente aprobado o acordo de aprobación inicial do regulamento. Outes, a 2 de decembro de 2019. O Alcalde, D. Manuel González López.
09/12/2019 | Administración de JusticiaJuzgados de Primera Instancia
1ª Instancia 8 A Coruña
Notificación sentencia TMH 118/2018

Domingo Manuel Marney Untea, letrado da administración de xustiza do Xulgado de Primeira Instancia Núm.8 da CorMARIA NATIVIDAD LOSTAU LAGHZAOUIXXXXXXXXX. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de apelación no prazo de 20 días consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 03 de decembro do 2019. Domingo Manuel Marney Untea O letrado da administración de xustiza.
09/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68222. Senda peonil e ciclista. Conccello de Cambre e Culleredo

Axencia Galega de Infraestruturas, solicita de Augas de Galicia por atoparse nas marxes dos ríos Mero, Valiñas e Drozo, a autorización de obras, nos Concello de Cambre e Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68222. As obras solicitadas consisten na execución do proxecto de:” Itinerario peonil e ciclista na AC-213 na Telva (PQ 1+840-2+340) e na AC-214. Treito: A Xira-Cambre (PQ 7+220-8+540)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de novembro de 2019 O xefe do servizo territorial Néstor Rodríguez Arias
09/12/2019 | Administración LocalMunicipal
Cee
Aprobación inicial do plan estratéxico de subvencións do Concello de Cee 2019-2020

Aprobado inicialmente en sesión ordinaria do Pleno deste Concello, con data do 29.11.2019, o Plan Estratéxico de Subvencións 2019/2020 procedese á publicación no Boletín Oficial da Provincia da Coruña e no taboleiro de anuncios do Concello, por un prazo de trinta días hábiles, durante os cales os interesados poden presentar as reclamacións e suxestións que estimen oportunas. Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto do Plan as modificacións derivadas da resolución das alegacións, no caso de que non se presenten reclamacións en relación coa aprobación inicial deste Plan no prazo de información pública, entenderase definitivamente adoptado o acordo ata entón provisional. En Cee, o 3 de decembro de 2019. Alcaldesa do Concello de Cee. Gina Mihaela Bayonas Risueño.
09/12/2019 | Administración LocalMunicipal
Boqueixón
Conformidade co proxecto da obra ampliación e saneamento en Lestedo e Sergude - convenio de Augas de Galicia

No ano 2016 asinouse un convenio de colaboración entre este concello e a entidade pública empresarial Augas de Galicia para a execución da actuación de “Mellora e optimización do funcionamento do sistema de saneamento das parroquias de Lestedo e Sergude e de nova rede de saneamento noutras parroquias. Concello de Boqueixón” Con data 5 de agosto de 2019, Augas de Galicia envía un escrito no que solicita que se achegue o correspondente certificado Plenario, onde se dea conformidade ó proxecto da obra e o compromiso de recibir as obras e asumir a posta en servizo, explotación, mantemento e conservación. O proxecto elaborado ten un importe de 1.810.427,81 euros e foi supervisado pola Área de programación e seguimento de obras mediante informe no que se reflicten, entre outros, a xustificación da necesidade da obra e as características da actuación. O proxecto foi remitido a este concello con data 5 de agosto de 2019. Polo tanto, e cumprindo coa cláusula terceira do convenio asinado no seu momento, unha das obrigas do concello é enviar certa documentación para realizar os trámites necesarios para a licitación da obra, que será executada pola Xunta de Galicia. Polo tanto, exponse ó público o proxecto durante un prazo de 30 días hábiles, mediante a publicación dos correspondentes anuncios no BOP e DOG, coa finalidade de que calquera persoa física ou xurídica poida examinalo e presentar as alegacións oportunas. En Boqueixón, a 2 de novembro de 2019 O Alcalde Manuel Fernández Munín
09/12/2019 | Administración LocalMunicipal
Tordoia
Aprobación padrón fiscal abastecemento, saneamento e canon de auga terceiro trimestre 2019

Na Xunta de Goberno Local que tivo lugar o 27/11/2019, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao terceiro trimestre de 2019.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.- Establecer o período de cobramento en período voluntario, que abranguerá dende o 01/10/2019 ó 01/12//2019. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 3 de decembro de 2019 O alcalde, Eduardo Antonio Pereiro Liñares
09/12/2019 | Administración LocalMunicipal
San Sadurniño
Modificación de Ordenanza fiscal

O Pleno deste Concello, en sesión celebrada o 2 de decembro de 2019, aprobou inicialmente a modificación da Ordenanza Fiscal T-4, reguladora da Taxa por expedición de documentos. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar os expedientes e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. San Sadurniño, 3 de decembro de 2019. O Alcalde, Secundino García Casal.
09/12/2019 | Administración LocalMunicipal
Boimorto
Regulación do taboleiro de anuncios electrónico do Concello de Boimorto

Mediante Decreto da Alcaldía n.º 533/2019, de data 03/12/2019, adoptouse o acordo que se transcribe a continuación: Considerando o acordo plenario do Concello de Boimorto de data 23 de febreiro de 2012, respecto da creación da sede electrónica do Concello de Boimorto, de titularidade municipal, cuxo enderezo electrónico de referencia sería: sede. concellodeboimorto. es. No uso das atribucións que me outorga a lexislación do réxime local vixente, RESOLVO: PRIMEIRO.- A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.- O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.- O taboleiro de anuncios electrónico publicarase na sede electrónica do Concello. CUARTO.- O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.- O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.- Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉTIMO.- Remitir a presente resolución para a súa publicación no BOP da Coruña Decretouno a Alcaldía, Boimorto á data da súa sinatura dixital, do que eu Secretario deste Concello, dou fe e traslado A Alcaldesa – Presidenta Dou fe, o secretario Asdo.- MARIA JESUS NOVO GOMEZ Asdo.- Jorge Boado Fernández >> Boimorto, 3 de decembro de 2019 A alcaldesa Asdo.- María Jesús Novo Gómez
09/12/2019 | Administración LocalMunicipal
Outes
Aprobado inicialmente o regulamento municipal do réxime interno do Punto de Atención á Infancia (PAI), por Acordo do Pleno de data 28 e novembro de 2019

Aprobado inicialmente o regulamento municipal do réxime interno do Punto de Atención á Infancia (PAI), por Acordo do Pleno de data 28 e novembro de 2019. De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde o seguinte á inserción deste anuncio no Boletín Oficial da Provincia para que poida ser examinado o regulamento e poidan, no seu caso, presentarse as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica https://outes.sedelectronica. gal/info.1 e na páxina web https://www.outes. gal/ corporativas. No caso de non presentarse reclamacións no citado prazo, entenderase definitivamente aprobado o acordo de aprobación inicial do regulamento. Outes, a 2 de decembro de 2019. O Alcalde, D. Manuel González López.
09/12/2019 | Administración LocalMunicipal
Curtis
Aprobación inicial do orzamento 2020 e masa salarial

Aprobado inicialmente polo Pleno Municipal da Corporación en sesión extraordinaria celebrada o día 5 de decembro de 2019, o Presuposto Xeral para o exercicio económico de 2020, xunto con toda a documentación que o integra, así como a aprobación do teito de gasto, de conformidade co disposto no art.169.1 do Real decreto lexislativo 2/2004 de 5 marzo polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste concello, por prazo de quince días hábiles -que empezará a contarse desde o seguinte ó da inserción deste edicto no Boletín Oficial da Provincia-. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Así mesmo, o Pleno aprobou a masa salarial do persoal laboral ao servizo do Concello de Curtis, que ascende a un importe de 861.300,94 €. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Curtis, 5 de decembro de 2019. O alcalde Javier Fco. Caínzos Vázquez.
09/12/2019 | Administración LocalMunicipal
Arteixo
Contratación, Bens e Patrimonio
Pago importe e levantamento de actas de ocupación correspondentes ao expediente de expropiación para obtención de terreos para a construcción dunha piscina en MeicendePago importe e levantamento de actas de ocupación correspondentes ao expediente de expropiación para obtención de terreos para a construcción dunha piscina en Meicende

En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello acordou proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para “EXPROPIACIÓN URBANÍSTICA POLO SISTEMA DE TASACIÓN CONXUNTA, PARA OBTENCIÓN DOS TERREOS INCLUIDOS NO PLAN ESPECIAL DE INFRAESTRUTURAS E DOTACIÓNS PARA A CONSTRUCCIÓN DUNHA PISCINA EN MEICENDE, ARTEIXO”, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico 1 Data: o día 17 de Xaneiro de 2020, as 10:00 horas Co fin de proceder ao pago do importe O pagamento efectuarase polo Pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo a 1 de decembro de 2020 Asinado dixitalmente. Deimante Santamonica Iftimescu (ALCALDE-PRESIDENTE)
09/12/2019 | Administración LocalMunicipal
Toques
Anuncio de aprobación da Ordenanza reguladora de concesión de subvencións municipais para concentración de fincas rústicas destinadas a uso agrícola ou gandeiro

Aprobada inicialmente polo Pleno do Concello de Toques, en sesión ordinaria celebrada o 2 de decembro de 2019 a nova “Ordenanza reguladora de concesión de subvencións municipais para concentración de fincas rústicas destinadas a uso agrícola ou gandeiro” deste Concello, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques a, 2 de decembro de 2019. O Alcalde Asdo: Miguel Ángel Buján Varela.
09/12/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia do mes de novembro 2019

Por Decreto de Alcaldía, de 2 de decembro aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de novembro/2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 3 de decembro de 2019 ao 13 de febreiro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 3 de decembro de 2019. O alcalde, Manuel Ruiz Rivas
09/12/2019 | Administración LocalMunicipal
Toques
Anuncio aprobación inicial Ordenanza fiscal reguladora da taxa pola recollida de lixo

Aprobada inicialmente polo Pleno do Concello de Toques, en sesión ordinaria celebrada o 2 de decembro de 2019 a modificación da “Ordenanza fiscal reguladora da taxa pola recollida de lixo” deste Concello, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques a, 2 de decembro de 2019. O Alcalde Asdo: Miguel Ángel Buján Varela.
09/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68805. Saneamento. Concello de Bergondo

Concello de Bergondo, solicita de Augas de Galicia por atoparse nas marxes do río Gandario, a autorización de obras, no lugar de Tatín e estrada AC-162, parroquia de Ouces (San Xoán), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68805. As obras solicitadas consisten na execución do proxecto de:”Saneamento en Tatín e estrada AC-162 do T. M. de Bergondo. A Coruña”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de novembro de 2019 O xefe do servizo territorial Néstor Rodríguez Arias
09/12/2019 | Administración LocalMunicipal
Curtis
Aprobación inicial da relación de postos de traballo (RPT) do Concello de Curtis

O Pleno do Concello de Curtis, en sesión ordinaria celebrada o día 05 de decembro de 2019, aprobou inicialmente a relación de postos de traballo do Concello de Curtis, nos termos en que consta redactada no expediente administrativo de referencia. Por medio do presente edicto ábrese un período de información pública polo prazo de vinte días hábiles, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo nas dependencias municipais e aos efectos de que polos interesados se poidan presentar as reclamacións, suxestións ou alegacións que estimen oportunas, de conformidade co disposto no artigo 202.2 da Lei 2/2015, do 29 de abril, de emprego público de Galicia. No caso de que se presenten reclamacións e/ou alegacións contra o citado expediente, procederase á súa resolución, previos os informes oportunos, polo Pleno Corporativo, procedéndose, unha vez resoltas, a aprobación definitiva do expediente e á publicación íntegra da relación do postos de traballo no Boletín Oficial da Provincia. No caso de que non se presenten reclamacións e/ou alegacións contra o expediente, considerarase que o mesmo queda aprobado definitivamente, sen necesidade de acordo posterior, procedendo de seguido á publicación indicada no apartado procedente, de conformidade do disposto no artigo 202 da Lei 2/2015, do 29 de abril, de emprego público de Galicia. Curtis, 5 de decembro de 2019. O alcalde, Javier Francisco Caínzos Vázquez
09/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68800. Vía ciclista. Concello de Arteixo

Concello de Arteixo solicita de Augas de Galicia por atoparse nas marxes do río Seixedo, a autorización de obras, no lugar de Praia de Alba, parroquia de Arteixo (Santiago), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68800. As obras solicitadas consisten na execución do proxecto:” Vía ciclista entre playa de Alba y el límite del término municipal; Tramo: Playa de Alba-Camino perimetral del puerto exterior”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de novembro de 2019 O xefe do servizo territorial Néstor Rodríguez Arias